Babelscape/SREDFM huggingface dataset:
Killer Queen

To "Killer Queen" είναι τραγούδι του αγγλικού rock συγκροτήματος Queen, το οποίο συμπεριλήφθηκε στον τρίτο δίσκο του σχήματος "Sheer Heart Attack", το 1974. Το κομμάτι γράφτηκε από τον Φρέντι Μέρκιουρι. Το εν λόγω τραγούδι κυκλοφόρησε και ως single την ίδια χρονιά. Και έγινε η πρώτη διεθνής μεγάλη επιτυχία του συγκροτήματος. Το κομμάτι αφορά ένα call girl της υψηλής κοινωνίας. Το single έφτασε στο νούμερο δύο των βρετανικών charts και στο νούμερο 12 των αμερικανικών charts. Μεταξύ άλλων έφτασε στο νούμερο 2 των ιρλανδικών charts και στο νούμερο 3 των ολλανδικών και στο 4 των νορβηγικών. Στα αυστραλιανά έφτασε έως το νούμερο 24.
Σέναντ Λούλιτς

Ο Σέναντ Λούλιτς ("Senad Lulić ", 18 Ιανουαρίου 1986) είναι Βόσνιος ποδοσφαιριστής που αγωνίζεται ως ως μέσος στη Λάτσιο και στην Εθνική Βοσνίας.
Ημέρα του πι

thumb|300px|Ο Λάρυ Σω κατά την ημέρα του πι στο Exploratorium
μικρογραφία|322x322px|εναλλ.=Πίτα του πι στο Πολυτεχνείο του Ντελφτ (Ολλανδία)|Πίτα του πι στο Πολυτεχνείο του Ντελφτ (Ολλανδία)
Η Ημέρα του πι ("Pi Day") είναι ένας ετήσιος εορτασμός για τη μαθηματική σταθερά "π" (πι), δηλαδή τον λόγο της περιφέρειας προς τη διάμετρο κάθε κύκλου.
Υπόθεση Μπλε Διαμάντι

Η Υπόθεση Μπλε Διαμάντι (αγγλ.: Blue
Diamond affair) είναι μια σειρά από άλυτων εγκλήματων και κακών διπλωματικών σχέσεων μεταξύ της Σαουδικής Αραβίας και της Ταϊλάνδης, που προκλήθηκε το 1989 όταν έγινε η κλοπή των πολύτιμων λίθων που ανήκαν στη Βασιλική οικόγενεια των Σαούντ από έναν υπάλληλο της Ταϊλάνδης. Η υπόθεση έχει κλονίσει τις σχέσεις των δύο χωρών για σχεδόν 30 χρόνια.
Όλαφ Σολτς

O Όλαφ Σολτς ("Olaf Scholz", 14 Ιουνίου 1958) είναι Γερμανός πολιτικός (SPD). Από τις 14 Μαρτίου 2018 είναι Ομοσπονδιακός υπουργός Οικονομικών και Αντικαγκελάριος της Γερμανίας.

Από το 2007 ως το 2009 ήταν Ομοσπονδιακός υπουργός Εργασίας και Κοινωνικών Υποθέσεων και από τις 7 Μαρτίου 2011 μέχρι τις 13 Μαρτίου 2018 δήμαρχος του Αμβούργου. Ο Σολτς είναι από το 2009 ένας από τους αναπληρωτές προέδρους της κοινοβουλευτικής ομάδας του SPD στην Μπούντεσταγκ, καθώς και πρόεδρος στην κοινοβουλευτική ομάδα του SPD στο Αμβούργο. Από τις 13 Φεβρουαρίου 2018 είναι ο μεταβατικός πρόεδρος του SPD.
Γιουντουνμιάν

μικρογραφία|Γιουντουνμιάν
Το Γιουντουνμιάν (κινεζικά: 雲吞麵) είναι δημοφιλές και παραδοσιακό Κινέζικο πιάτο. Είναι ιδιαίτερα διαδεδομένο στο Χονγκ Κονγκ, το Κουανγκτούνγκ και ορισμένες χώρες της νοτιοανατολικής Ασίας όπως η Σιγκαπούρη. Το Γιουντουνμιάν παρασκευάζεται με νουντλ, και τα ζυμαρικά γιουντούν περιέχουν χοιρινό, μύκητες, κρεμμύδια και ούτω καθεξής.
Παλάτι του Βασιλέα Νικολάου

Το Παλάτι του Βασιλέα Νικολάου είναι κτίριο ευρισκόμενο επί των ακτών της Αδριατικής Θάλασσας, στο Μπαρ του Μαυροβουνίου. Αποτελεί αξιόλογο μνημείο από ιστορικής και αρχιτεκτονικής πλευράς. Αποτελεί ένα από τα σημαντικότερα τουριστικά αξιοθέατα της περιοχής του Μπαρ.

Εντός του παλατιού φιλοξενείται, από το 2011, το Εθνικό Μουσείο του Μπαρ. Επίσης, εντός των χώρων του φιλοξενεί αριθμό φεστιβάλ.
Κωνσταντίνος Β΄ της Σκωτίας

Ο Κωνσταντίνος Β΄ της Σκωτίας (αρχαία γαελικά: "Constantin mac Aeda", σύγχρονα γαελικά: "Coiseam mac Aoidh", ... - 952) βασιλιάς της Σκωτίας (900 - 943) ήταν γιος του Εντ μακ Κένεθ, διαδέχθηκε τον Ντόναλντ Β΄ της Σκωτίας. Το βασίλειο της Άλμπα εμφανίζεται την εποχή του Κωνσταντίνου Β΄ στην θέση της σημερινής Σκωτίας, ο πυρήνας ήταν τα εδάφη γύρω από τον ποταμό Τάι. Τα νότια σύνορα ήταν στον ποταμό Φορθ, νοτιότερα βρισκόταν το Μόρεϊ Φέρθ και ίσως το Καίθνες αλλά τα δυτικά όρια ήταν αβέβαια. Η αλλαγή του βασιλικού τίτλου από "βασιλιάς των Πικτών" σε "βασιλιάς της Άλμπα" ήταν μια μεγάλη διοικητική μεταρρύθμιση που ιχνηλατείται την εποχή του Κωνσταντίνου Β΄.

Στην βασιλεία του όπως και των προκατόχων του κυριαρχούσαν οι επιδρομές των Βίκινγκ στα Βρετανικά νησιά ειδικά των Ουί Αιμάρ (των εγγονών του Αιμάρ ή του Άιβαρ του Ασπόνδυλου). Την εποχή του Κωνσταντίνου Β΄ τα νοτιότερα βασίλεια η Μερκία και το Ουέσσεξ επεκτάθηκαν βόρεια στην Νορθουμβρία. Οι παλιότεροι βασιλείς είχαν συμμαχήσει με τα νότια βασίλεια εναντίον των Βίκινγκ αλλά ο Κωνσταντίνος Β΄ συγκρούστηκε μαζί τους, ο Έθελσταν της Αγγλίας επιτυχώς δέχτηκε την υποταγή του Κωνσταντίνου την περίοδο 927 - 934. Οι δυο βασιλείς συγκρούστηκαν ξανά όταν ο Κωνσταντίνος συμμάχησε με τους Κέλτες του Στραθκλάιντ και τους Βίκινγκ κυβερνήτες του Δουβλίνου εναντίον του Έθελσταν (937), επιτέθηκαν στο Ουέσσεξ αλλά ηττήθηκαν στην σκληρή "μάχη του Μπρούνανμπουρ". Ο Κωνσταντίνος Β΄ παραιτήθηκε (943) και αποσύρθηκε στο μοναστήρι του Αγίου Ανδρέα που πέθανε, τον διαδέχθηκε ο γιος του προκατόχου του Μάλκολμ Α΄ της Σκωτίας.
Η βασιλεία του Κωνσταντίνου Β΄ κράτησε 43 χρόνια, η Σκωτία επεκτάθηκε τόσο που μόνο ο Γουλιέλμος Α΄ της Αγγλίας κατάφερε να το κάνει, στάθηκε σημαντικός παράγοντας στον εκγαλατισμό των Σκωτσέζων και στις μοναστηριακές μεταρρυθμίσεις. Οι όροι "Σκωτία" και "Σκωτσέζοι" χρησιμοποιήθηκαν για πρώτη φορά την εποχή του. Οι διοικητικές και οι εκκλησιαστικές μεταρρυθμίσεις του Κωνσταντίνου Β΄ θα διατηρηθούν μέχρι την μεγάλη μεταρρυθμιστική επανάσταση του Δαυίδ Α΄ της Σκωτίας.
Σπόρτινγκ Αλ Ριάντι Μπεϊρούτ

Η συνοικία του [[Ρας Μπεϊρούτ]] στον Βηρυτό. Η [[Saeb Salam Arena]] διακρίνεται στα δεξιά της λεωφόρου
Η Σπόρτινγκ Αλ Ριάντι Μπεϊρούτ (αραβικά: النادي الرياضي بيروت), περισσότερο γνωστή απλά ως Αλ Ριάντι είναι μια επαγγελματική ομάδα καλαθοσφαίρισης με έδρα τον Βηρυτό στον Λίβανο. Ιδρύθηκε το 1934. Ο σύλλογος διαθέτει και ερασιτεχνική ομάδα, όπου διάφοροι μπορούν να προπονηθούν ώστε τελικά να γίνουν επαγγελματίες καλαθοσφαιριστές. Ο σύλλογος διαθέτει επίσης τμήμα πινγκ-πονγκ, πολεμικών τεχνών, χορού και άλλα.

Η ομάδα αποτελεί την πιο επιτυχημένη ομάδα καλαθοσφαίρισης στον Λίβανο και ένα από τα μεγάλα ονόματα της Ασίας, έχοντας κατακτήσει 15 Πρωταθλήματα Καλαθοσφαίρισης Λιβάνου, 2 Ασιατικά Κύπελλα, 4 Πρωταθλήματα Δυτικής Ασίας και 5 Αραβικά Πρωταθλήματα.

Ο μεγάλος αντίπαλος της ομάδας στον Λίβανο αλλά και πολλές φορές και στο εξωτερικό είναι η Σαζές, μια ομάδα που επίσης εδρεύει στον Βηρυτό.
Φέρντιναντ φον Λίντεμαν

Ο Καρλ Λούις Φέρντιναντ φον Λίντεμαν ("Carl Louis Ferdinand von Lindemann", 12 Απριλίου 1852 – 6 Μαρτίου 1939) ήταν Γερμανός μαθηματικός, γνωστός για την απόδειξή του (δημοσιεύθηκε το 1882), ότι ο "π" είναι υπερβατικός αριθμός, δηλαδή δεν είναι ρίζα κάποιας μη-μηδενικής πολυωνυμικής εξισώσεως (πολυωνύμου) με συντελεστές ρητούς αριθμούς.
Ρίτα Μορένο

Η Ρίτα Μορένο ("Rita Moreno", 11 Δεκεμβρίου 1931) είναι Πορτορικανή-Αμερικανίδα ηθοποιός, τραγουδίστρια και χορεύτρια.
Ντέμπα

Ο Ντέμπα (γραφή: Deba στα βασκικά και Deva στα ισπανικά, κοινή προφορά ['deβ̞a] είναι ποταμός της Χώρας των Βάσκων στη βόρεια Ισπανία. Παρότι πηγάζει στην επαρχία της Άλαβα διαρρέει κατά κύριο λόγο την Γκιπούθκοα. Διαχρονικά αποτελεί έναν από τους σημαντικότερους ποταμούς του Εουσκάδι. Έως πρόσφατα ήταν πλωτός μέχρι την Ελγόιμπαρ, λιμένας από τον οποίο εξάγωνταν κατά τον μεσαίωνα το πρόβειο μαλλί της Καστίλης, προϊόν που ανταλλάσονταν με αγγλικό σίδηρο που τροφοδοτούσε τη σιδηρουργία της κοιλάδας του ποταμού. Στις όχθες του επομένως άνθησε η μεταλλουργική βιομηχανία της Χώρας των Βάσκων με κέντρα το Έιμπαρ και το Ελγόιμπαρ (αστικά κέντρα που από τη δεκατία του 1960 είδαν επίσης να πολλαπλασιάζεται ο πληθυσμός τους) έχοντας ως αποτέλεσμα την υποβάθμιση της ποιότητας των υδάτων. Εντούτοις, οι προσπάθειες των τελευταίων ετών φαίνονται να αποδίδουν καρπούς με τη σταδιακή επαναφορά του υδάτινου οικοσυστήματος. Το όνομά του είναι κελτικής προέλευσης και ανάλογοι ποταμοί υφίστανται στην Κανταβρία και την Γαλικία.
Μπιδασόα

Ο Μπιδασόα (ισπανική και βασκική γραφή Bidasoa, προφορά ισπανικά: [bið̞a'soa] και βασκικά: [bi'ð̞asoˌa], γαλλική γραφή Bidassoa) είναι ποταμός της ιστορικής Χώρας των Βάσκων που στα τελευταία του χιλιόμετρα πριν τις εκβολές λειτουργεί ως φυσικό σύνορο μεταξύ Γαλλίας και Ισπανίας. Πηγάζει στα Πυρηναία της Ναβάρας και αφού διατρέξει την κοιλάδα του Μπαθτάν λαμβάνει τα ύδατα διάφορων παραποτάμων μέχρι τη μετατροπή του στο σύνορα των δύο χωρών δέκα χιλιόμετρα πριν τις εκβολές του μεταξύ Εντάγ και Ονταριμπία. Παρότι στα τελευταία του χιλιόμετρα εντοπίζεται ένας σημαντικός βιότοπος με ορισμένες νησίδες (π.χ νήσος των Φασιανών), η έντονη κατασκευαστική δραστηριότητα στις εκβολές του (με κύριο παράγοντα το αεροδρόμιο του Σαν Σεμπαστιάν) αποτελεί μια συνεχή απειλή.
Βλάντισλαφ Α΄ Χέρμαν

Ο Βλάντισλαφ Α΄ Χέρμαν (πολων.: "Władysław I Herman", 1043 - 4 Ιουνίου 1102) από τον Οίκο των Πιαστ ήταν δούκας της Πολωνίας (1079-1102).
Σαδόρα

Ο Σαδόρα (ισπανικά και βασκικά Zadorra, εναλλακτική απόδοση Θαδόρα) είναι ποταμός της βόρειας Ισπανίας, παραπόταμος του Έβρου, που διαρρέει την βασκική επαρχία της Άλαβα και την ίδια τη βασκική πρωτεύουσα Βιτόρια-Γκάστεις. Έχει μήκος 78 χμ· πηγάζει στο όρος Ουρμπάσα και διαρρέι την πεδιάδα της Άλαβα. Στην πορεία του εντοπίζεται η τεχνητή λίμνη του Ουλιμπάρι η οποία, μαζί με τη γειτονική τεχνητή λίμνη του Ουρούναγα τροφοδοτεί με πόσιμο νερό τόσο την Άλαβα όσο και το Μπιλμπάο εξ ου και η σημασία του. Καταλήγει στα σύνορα της Χώρας των Βάσκων με την Καστίλη-Λεόν στην κωμόπολη Μιράντα δελ Έβρο.
Ιμπαϊθάμπαλ

Ο Ιμπαϊθάμπαλ είναι ποταμός της Χώρας των Βάσκων στη βόρεια Ισπανία. Έχει μήκος 43 χμ· γεννιέται στην κοιλάδα του Ατσόντο και διαρρέει την κοιλάδα του Ντουράνγκο για να συναντήσει τον ποταμό Νερβιόν στα σύνορα του Μείζονος Μπιλμπάο και να καταλήξει στο Κανταβρικό πέλαγος. Αντίστοιχα με τον Νερβιόν, παραδοσιακά υπέφερε από υψηλά επίπεδα μόλυνσης λόγω των βαρέων βιομηχανιών που βρίσκονται εγκατεστημένες στις όχθες του. Ο κύριος παραπόταμός του είναι ο Αράτια με μήκος 25 χιλιομέτρων.
Βαλκανικό Πρωτάθλημα Θαλάσσιου Σκι 1980

Το Βαλκανικό Πρωτάθλημα Θαλάσσιου Σκι 1980, γνωστό ως Δ΄ Βαλκανικοί Αγώνες Θαλάσσιου Σκι ήταν η 4η διοργάνωση του Βαλκανικού Πρωταθλήματος Θαλάσσιου Σκι, που διοργανώθηκε από την Ελληνική Ομοσπονδία Θαλάσσιου Σκι. Η διοργάνωση πραγματοποιήθηκε στο Πόρτο Χέλι από την Παρασκευή 12 έως και την Κυριακή 14 Σεπτεμβρίου του 1980.<ref name=13/9/1980>Εφημερίδα Μακεδονία, 13/9/1980, σ. 4 "efimeris.nlg.gr", Ανακτήθηκε 21 Ιουλίου 2018</ref>

Στο πρωτάθλημα διεξήχθησαν τα αγωνίσματα σλάλομ, φιγούρες και άλματα και έλαβαν μέρος αθλητές στην κατηγορία ανδρών, γυναικών, εφήβων, παίδων και πιθανότατα νεανίδων και κορασίδων. Συμμετείχαν οι χώρες Βουλγαρία, Γιουγκοσλαβία και Ελλάδα.

Στο πρόγραμμα, το αγώνισμα του σλάλομ διεξήχθη την Παρασκευή 12, οι φιγούρες το Σάββατο 13 και τα άλματα την Κυριακή 14.

Το πρωτάθλημα διοργανώθηκε παράλληλα με το Πανελλήνιο Πρωτάθλημα Θαλάσσιου Σκι.<ref name=14/9/1980>Εφημερίδα Μακεδονία, 14/9/1980, σ. 10 "efimeris.nlg.gr", Ανακτήθηκε 21 Ιουλίου 2018</ref>
Olympus Airways

Η Olympus Airways είναι ελληνική αεροπορική εταιρεία η οποία προσφέρει ναυλωμένες πτήσεις.
Καδάγουα

Ο Καδάγουα (βασκική μορφή Kadagua, ισπανική μορφή Cadagua) είναι ποταμός της βόρειας Ισπανίας που διαρρέει τις επαρχίες του Μπούργος και της Βισκαΐας. Έχει μήκος 70χμ.· πηγάζει στα Κανταβρικά όρη, διασχίζει τις κοιλάδες του Μένα και την κομάρκα Ενκαρτέρι για να καταλήξει στο Μείζον Μπιλμπάο και να συναντήσει την κοίτη του Ιμπαϊθάμπαλ-Νερβιόν λίγα χιλιόμετρα πριν την εκβολή τους στο Κανταβρικό πέλαγος. Είναι ιδιαίτερα σημαντικός κυρίως λόγω του ρόλου του ως τροφοδότη πόσιμου νερού στο Μπιλμπάο από την τεχνητή λίμνη του Ορδούντε.
Νερβιόν

Ο Νερβιόν (βασκικά: Nerbioi, ισπανικά: Nervión) είναι ποταμός της δυτικής Χώρας των Βάσκων στη βόρεια Ισπανία. Έχει μήκος 76 χμ· γεννιέται στα σύνορα της επαρχίας της Άλαβας με αυτή του Μπούργος και μετά τους ύψους 170 μέτρων καταρράκτες του, διασχίζει την ομώνυμη κοιλάδα και συναντά τον ποταμό Ιμπαϊθάμπαλ στα σύνορα του Μείζονος Μπιλμπάο για να καταλήξει στο Κανταβρικό πέλαγος. Λόγω της βαρεάς βιομηχανίας που εγκαταστάθηκε κατά μήκος των όχθεών του στο πέρασμά του από το Μπιλμπάο κατά τον 20ό αιώνα, μέχρι πρόσφατα ήταν ιδιαίτερα μολυσμένος αλλά οι προσπάθειες αναζωογόνησής του τα τελευταία χρόνια απέδωσαν καρπούς.
Βασίλειο των Ουιγούρων της Γκαντσόου

Το Βασίλειο των Ουιγούρων της Γκαντσόου, επίσης γνωστοί ως Ουιγούροι του Χεσί, ιδρύθηκε το 894 γύρω από το νομό Γκαν στο σύγχρονο Ζάνγκιε. Το βασίλειο υπήρξε από το 894 έως το 1036 και κατά τη διάρκεια αυτής της περίοδου, πολλοί από τους κατοίκους του Γκαντσόου προσυλητίστηκαν στο Βουδισμό.

Ο Διάδρομος Χεσί, που βρίσκεται εντός του σύγχρονου Γκανσού, ήταν παραδοσιακά μια Κινεζική διείσδυση στην Ασία. Από τον 9ο έως τον 11ο αιώνες η περιοχή ήταν μοιρασμένη μεταξύ των Ουιγούρων της Γκαντσόου και τη περιοχή Γκουιγί. Από τις αρχές του 11ου αιώνα, τόσο οι Ουιγούροι όσο και το Γκουιγί κατακτήθηκαν από τους Τανγκούτ από την Δυτική Δυναστεία Σία.

Οι άρχοντες των Ουιγούρων της Γκαντσόου καταγόταν από τη δυναστεία Γιαγκλακάρ.
Αζαντιστάν

Το Αζαντιστάν ή Αζαντεστάν (περσικά: آزادیستان, κυριολεκτικά Γη της Ελευθερίας), ήταν βραχύβιο κράτος στις Ιρανικές επαρχίες του Αζερμπαϊτζάν, που υπήρξε από τις αρχές του 1920 μέχρι τον Σεπτέμβριο του 1920. Ιδρύθηκε από τον Μοχαμάντ Χιαμπάνι, ένας Ιρανός πατριώτης, που ήταν εκπρόσωπος στο κοινοβούλιο και εξέχων αντιφρονούντας κατά των ξένων αποικιοκρατών.

Λίγο μετά τη ρωσική Επανάσταση του 1917, ο Χιαμπάνι αποκατέστησε το Δημοκρατικό Κόμμα του Ταμπρίζ αφού απαγορεύτηκε για πέντε χρόνια, και δημοσίευσε την εφημερίδα Τατζαντόντ, το επίσημο όργανο του κόμματος.

Μετά το τέλος του Α΄ Παγκοσμίου Πολέμου, σε ένδειξη διαμαρτυρίας για την συνθήκη μεταξύ της Περσίας και του Ηνωμένου Βασίλειου του 1919 η οποία αποκλειστικά μεταβίβαζε το δικαίωμα της απόφασης για όλες τις στρατιωτικές, οικονομικές, και τελωνειακές υποθέσεις της Περσίας στους Βρετανούς, ο Χιαμπάνι αμφισβήτησε τον έλεγχο της Ταμπρίζ με την κεντρική κυβέρνηση του Βοσούγκ οντ-Ντοουλέχ στην Τεχεράνη και το 1920, Ο Χιαμπάνι διακήρυξε το Αζαρμπαϊτζάν ως Αζαντιστάν, για να παρέχει ένα μοντέλο ελεύθερης και δημοκρατικής διακυβέρνησης για το υπόλοιπο του Ιράν. Δεν θεωρούσε τον εαυτό του αποσχιστή.

Το κίνημα του Χιαμπάνι κατεστάλη στρατιωτικά τον Σεπτέμβριο του 1920. Μετά την πτώση του Βοσούγκ οντ-Ντοουλέχ, του τότε πρωθυπουργό, ο νέος πρωθυπουργός έστειλε τον Μεχντί Κόλι Χενταγιάτ στη Ταμπρίζ, δίνοντας του πλήρη εξουσία, συντρίβοντας και σκοτώνοντας τον Χιαμπάνι στα τέλη του καλοκαιριού του 1920 με αποτέλεσμα τη διάλυση του Αζαντιστάν.
Οίκος των Πιαστ-Σιλεσίας

Ο Οίκος των Πιαστ-Σιλεσίας ήταν ο πρεσβύτερος κλάδος του Οίκου των Πιαστ της Πολωνίας. Αρχηγέτης του είναι ο Βλάντισλαφ Β΄ ο Εξόριστος, πρωτότοκος γιος του Μπολέσλαφ Γ΄ του "Στραβόστομου". Ο Μπολέσλαφ Γ΄ είχε ήδη δώσει τη Σιλεσία στον πρωτότοκο Βλάντισλαφ Β΄ και με τη διαθήκη του άφηνε σε αυτόν και την "κεντρική περιοχή" από την Κρακοβία ως το Γκντανσκ με τον τίτλο του "υψηλού δούκα της Πολωνίας".
Υκλ

Η Υκλ (ολλανδικά: "Ukkel", , γαλλικά: "Uccle", ) είναι ένας από τους 19 δήμους της Περιφέρειας Βρυξελλών-Πρωτεύουσας του Βελγίου. Όπως και οι υπόλοιποι δήμοι των Βρυξελλών είναι δίγλωσση, επίσημες γλώσσες είναι τα γαλλικά και τα ολλανδικά.
Πάμπλο Κασάδο

Ο Πάμπλο Κασάδο (Pablo Casado Blanco, Παλένθια, 1η Φεβρουαρίου 1981) είναι Ισπανός δικηγόρος και πολιτικός, νυν πρόεδρος του Λαϊκού Κόμματος. Έχει αποτελέσει μέλος του κόμματος από το 2003 και έχει υπάρξει σύμβουλος του τέως πρωθυπουργού Χοσέ Μαρία Αθνάρ, βουλευτής στο Κοινοβούλιο της περιφέρειας της Μαδρίτης και το Ισπανικό Κοινοβούλιο και υπεύθυνος επικοινωνίας του Μαριάνο Ραχόι. Από το 2015 έως το 2018 διετέλεσε Γενικός Γραμματέας Επικοινωνίας του Λαϊκού Κόμματος. Από τον Ιούλιο του 2018 είναι πρόεδρος του κόμματος όταν αναδείχθηκε νικητής στις ενδοκομματικές εκλογές έναντι της τέως αντιπροέδρου Σοράγια Σάενθ ντε Σανταμαρία.

Ιδεολογικά είναι κοινωνός των ιδεών του Αθνάρ, συντηρητικός φιλελεύθερος με θέσεις αντίστοιχες των νεοσυντηρητικών των ΗΠΑ και θεωρείται ότι το Λαϊκό Κόμμα με την εκλογή του τοποθετείται ακόμη πιο δεξιά σε σχέση με τον προκάτοχό του, Μαριάνο Ραχόι.
Μπιλ/Μπιέν

Η Μπιλ/Μπιέν είναι πόλη της Ελβετίας, στο Καντόνι της Βέρνης. Η πόλη βρίσκεται στα σύνορα του γαλλόφωνου τμήματος της Ελβετίας και του γερμανόφωνου γι' αυτό και είναι επίσημα δίγλωσση. Το όνομα Μπιλ (Biel) είναι το γερμανικό της και το όνομα Μπιέν (Bienne) είναι το γαλλικό. Μέχρι το 2004 η επίσημη ονομασία της ήταν Μπιλ αλλά από την 1η Ιανουαρίου 2005 μετατράπηκε σε Μπιλ/Μπιέν. Η πόλη θεωρείται η μητρόπολη της ελβετικής ωρολογοποιίας.
Μέρεντιθ Σάλιντζερ

Η Μέρεντιθ Σάλιντζερ (αγγλικά : Meredith Dawn Salenger), (10 Μαρτίου 1970, Μαλιμπού) είναι Αμερικανίδα ηθοποιός. Είναι γνωστή για τον ρόλο της στην ταινία του 1985 Το ταξίδι της Νάτυ Γκαν και στη κωμωδία του 1989, Όνειρο, ένα μικρό όνειρο.
Χοστσίσκο

Ο Χοστσίσκο, πολων. Chościsko (8ος αι.) είναι η μυθική μορφή της Πολωνικής προϊστορίας, πατέρας τού Πιαστ τού "τροχοποιού", ιδρυτή του Οίκου των Πιαστ.
Χανς Φάλαντα

Ο Χανς Φάλαντα ("Hans Fallada", πλήρες όνομα: Rudolf Wilhelm Friedrich Ditzen, 21 Ιουλίου 1893 - 5 Φεβρουαρίου 1947) ήταν Γερμανός συγγραφέας του πρώτου μισού του 20ού αιώνα. Μερικά από τα γνωστότερα μυθιστορήματά του περιλαμβάνουν τα "Little Man, What Now?" (1932) και "Every Man Dies Alone" (1947). Τα έργα του ανήκουν στο λογοτεχνικό κίνημα του New Objectivity, με συγκεκριμένες λεπτομέρειες και δημοσιογραφική αποτύπωση των γεγονότων. Το ψευδώνυμο του Φάλαντα είναι ένας συνδυασμός χαρακτήρων από τα Παραμύθια των Αδερφών Γκριμμ: ο πρωταγωνιστής του παραμυθιού "Hans in Luck" και ένα άλογο με το όνομα Φάλαντα στο παραμύθι "The Goose Girl".
Άραβες στην Τουρκία

Οι Άραβες στην Τουρκία (, ) είναι πολίτες και κάτοικοι της Τουρκίας που έχουν αραβική καταγωγή.
Τσετσένοι στην Τουρκία

δεξιά|μικρογραφία|250x250εσ|Παιδιά του Τσετσενικού στρατοπέδου προσφύγων στην Φενέρμπαχτσε, στην Κωνσταντινούπολη. (2011)
Οι Τσετσένοι στην Τουρκία (, ) είναι τούρκοι πολίτες Τσετσενικής καταγωγής και Τσετσένοι πρόσφυγες που ζουν στην Τουρκία.
Komiinteravia

Η JSC Komiinteravia () μια αεροπορική εταιρεία που έδρευε στο Σικτιβκάρ στη Δημοκρατία των Κόμι της Ρωσίας. Λειτουργεί προγραμματισμένες υπηρεσίες μεταφοράς επιβατών εσωτερικού, καθώς και επιβατικές και ναυλωμένες πτήσεις φορτίων προς εγχώριους και διεθνείς προορισμούς. Η κύρια βάση είναι το αεροδρόμιο Σικτιβκάρ.

Η μητρική εταιρεία UTair Aviation αναδιοργάνωσε την Komiinteravia σε μια νέα αεροπορική εταιρεία, την UTair Express, η οποία έλαβε πιστοποιητικό για εμπορικές αερομεταφορές σε αεροσκάφη Antonov An-24 τον Δεκέμβριο του 2006.
Σιεμόμυσλ

Ο Σιεμόμυσλ (πολων.: "Siemomysł", ... 950-960) από τον Οίκο των Πιαστ ήταν ο τρίτος παγανιστής δούκας των Πολωνών, πατέρας του πρώτου χριστιανού δούκα Μιέσκο Α΄.
Άνω Αμπχαζία

μικρογραφία|300x300εσ|Το Άνω Φαράγγι Κοντόρι και οι οικισμοί τουΗ Άνω Αμπχαζία (, "Zemo Apkhazeti," αμπχαζικά: Аҧсны хыхьтəи, "Apsny khykh'twi") είναι ένας όρος που εισήχθη το 2006, για να υποδηλώσει το βορειοανατολικό τμήμα της αμφισβητούμενης περιοχής της Αμπχαζίας, που παρέμεινε υπό γεωργιανό έλεγχο μετά τον Πόλεμο στην Αμπχαζία του 1992-1993. Από το Σεπτέμβριο του 2006 μέχρι τον Αύγουστο του 2008, το κύριο χωριό, η Τσχάλτα, φιλοξένησε την Κυβέρνηση της Αυτόνομης Δημοκρατίας της Αμπχαζίας και ήταν η έδρα της δημοτικής κοινότητας Αζάρα. Αυτή η κατάσταση τελείωσε στο τέλος της μάχης της κοιλάδας Κοντόρι τον Αύγουστο του 2008, όταν η Άνω Αμπχαζία κατελήφθη από τα Ρωσο-αμπχαζικά στρατεύματα, που ήδη έλεγχαν το υπόλοιπο της Αμπχαζίας.
Σιεμόβιτ

Ο Σιεμόβιτ, πολων. Siemowit (9ος αι.) από τον Οίκο των Πιαστ ήταν ο πρώτος δούκας των Πολωνών.
Ανδρέας Κατσανιώτης

Ο Ανδρέας Κατσανιώτης (γενν. 28 Νοεμβρίου 1969) είναι Έλληνας γεωπόνος, επικοινωνιολόγος, πολιτικός, Βουλευτής Αχαΐας της Νέας Δημοκρατίας και Πρόεδρος της Ειδικής Μόνιμης Επιτροπής Έρευνας και Τεχνολογίας της Βουλής των Ελλήνων.

Έχει διατελέσει Αναπληρωτής Γραμματέας της Κοινοβουλευτικής Ομάδας της ΝΔ, Γενικός Γραμματέας Ενημέρωσης και Επικοινωνίας της Ελληνικής Κυβέρνησης και Περιφερειακός Σύμβουλος της Περιφέρειας Δυτικής Ελλάδος.
Βαλκανικό Πρωτάθλημα Πυγμαχίας 1947

Το Βαλκανικό Πρωτάθλημα Πυγμαχίας 1947, γνωστό ως Α΄ Βαλκανικοί Αγώνες Πυγμαχίας ήταν η πρώτη διοργάνωση του Βαλκανικού Πρωταθλήματος Πυγμαχίας, που διοργανώθηκε από την Ρουμανική Ομοσπονδία Πυγμαχίας. Η διοργάνωση πραγματοποιήθηκε στο Βουκουρέστι από τη Δευτέρα 19 έως και την Κυριακή 25 Μαΐου του 1947.

Στο πρωτάθλημα διεξήχθησαν οι κατηγορίες μύγας (-51 κιλά), πετεινού (-54 κιλά), φτερού (-58 κιλά), ελαφριών βαρών (-62 κιλά), ημιμεσαίων βαρών (-67 κιλά), μεσαίων βαρών (-73 κιλά), ελαφριών βαρέων (-80 κιλά) και βαρέων βαρών (+80 κιλά) και έλαβαν μέρος αθλητές από τις χώρες Αλβανία, Βουλγαρία, Γιουγκοσλαβία, Ουγγαρία και Ρουμανία.

Πρωταθλήτρια χώρα αναδείχθηκε η Γιουγκοσλαβία κατακτώντας 4 χρυσά, 1 ασημένιο και 2 χάλκινα μετάλλια. Την δεύτερη θέση κατέλαβε η Ρουμανία με 3 χρυσά, 2 ασημένια και 1 χάλκινο μετάλλιο και την τρίτη η Ουγγαρία με 1 χρυσό, 3 ασημένια και 3 χάλκινα μετάλλια.
Οκόμπιε

Το Οκόμπιε ή Οκόγκμπε (αγγλικά: Okobie) είναι χωριό στη Νιγηρία. Βρίσκεται στη περιοχή τοπικής κυβέρνησης Αχοάντα Ουέστ, στην Πολιτεία Ρίβερς.
Κόλπος του Τσανταρλί

Η πόλη του [[Γενί Φοτσά]] και ο κόλπος.
Ο Κόλπος του Τσανταρλί (), γνωστός κατά την διάρκεια της Αρχαιότητας ως Ελαΐτικος Κόλπος από την ομώνυμη αρχαία πόλη, είναι κόλπος του Αιγαίου Πελάγους στη Μικρά Ασία και ο τρίτος από τα βόρεια. Βρίσκεται στα νότια του Τσανταρλί και στα βόρεια της Φώκαιας. Ο όρμος, ο οποίος βρίσκεται εξ ολοκλήρου μέσα στη Επαρχία Σμύρνης, ήταν επίσης το κέντρο της ιστορικής περιοχής της Αιολίδας. Στον Ελαΐτικο Κόλπο ήταν χτισμένη η θρησκευτική πρωτεύουσα της Αιολίδας της Δωδεκάπολης Κύμη καθώς και το Γρύνειον με τον ονομαστό ναό του Απόλλωνα. Επίσης ο Κάικος ποταμός χύνεται στον όρμο.

Επίσης από τον κόλπο βρέχονται οι επαρχίες της Δεκελί, Περγάμου και Φωκαίας. Σημαντικοί οικισμοί στα παράλια του Κόλπου είναι το Τσανταρλί, το Γενί Σακράν, ο Αλιαγάς και το Γενί Φοτσά. Ο Αλιαγάς είναι σημαντικό βιομηχανικό λιμάνι με κέντρο αποσυναρμολόγησης πλοίων και διυλιστήριο πετρελαίου. Επίσης υπάρχουν σχέδια για τη κατασκευή του "Λιμανιού του Βορείου Αιγαίου" στον Ελαϊτικό Κόλπο το οποίο θα είναι το βιομηχανικό κέντρο της περιοχής.
Ποδοσφαιρική Ομοσπονδία Ινδονησίας

Η Ποδοσφαιρική Ομοσπονδία Ινδονησίας (ινδονησιακά: "Persatuan Sepakbola Seluruh Indonesia", PSSI) είναι το ανώτατο διοικητικό όργανο όσον αφορά το άθλημα του ποδοσφαίρου στην Ινδονησία. Εδρεύει στην Τζακάρτα. Είναι μέλος της FIFA και της AFC από το 1994. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Ινδονησίας.

Τα επαγγελματικά πρωταθλήματα της χώρας διοργανόνωνται από την PT Liga Indonesia Baru (LIB) υπό την εποπτεία της Ποδοσφαιρικής Ομοσπονδίας Ινδονησίας.
Ματίλντα Μέι

Ματίλντα Μέι είναι το καλλιτεχνικό ψευδώνυμο της Καρίν Χάιμ (γαλλ.: Karin Xaim), (8 Φεβρουαρίου 1965, Παρίσι) και είναι Γαλλίδα ηθοποιός.
Λέστεκ

Ο Λέστεκ (πολων.: "Lestek", 870-880 - 930-940) από τον Οίκο των Πιαστ ήταν ο δεύτερος δούκας της Πολωνίας.
Κερίντσι

Το όρος Κερίντσι ("Kerinci", "Kerintji", "Berapi Kurinci", "Kerinchi" ή "Korinci/Korintji"), ή κορυφή Ιντραπούρα ("Indrapura/Indrapoera") είναι ηφαίστειο στη νήσο Σουμάτρα της Ινδονησίας. Περιβάλλεται από το πυκνό δάσος του Εθνικό Πάρκο Κερίντσι Σεμπλάτ, που φιλοξενεί τα απειλούμενα είδη τίγρη της Σουμάτρας και ρινόκερος της Σουμάτρας.
Ρομπερτίνο Λορέτι

thumb|Ο Ρομπερτίνο το 1961
Ο Ρομπερτίνο Λορέτι ("Robertino Loreti", γενν. 22 Οκτωβρίου 1947), γνωστός και απλώς ως Ρομπερτίνο, είναι Ιταλός τραγουδιστής, γνωστός περισσότερο για τις ερμηνείες του ως παιδί και έφηβος.
Πίκο Ντουάρτε

Το Πίκο Ντουάρτε ("Pico Duarte", δηλαδή «Κορυφή Ντουάρτε») είναι το υψηλότερο βουνό και κορυφή στη Δομινικανή Δημοκρατία, το υψηλότερο στη νήσο Ισπανιόλα και σε όλα τα νησιά της Καραϊβικής, με υψόμετρο 3.098 μέτρα πάνω από την επιφάνεια της θάλασσας. Μόλις 15 νησιά της Γης έχουν υψηλότερο σημείο και από αυτά μόνο η Γροιλανδία και η Τενερίφη βρίσκονται στον Ατλαντικό.

Το Πίκο Ντουάρτε Βρίσκεται στην Κεντρική Οροσειρά, τη μεγαλύτερη της Δομινικανής Δημοκρατίας, που εκτείνεται από τις πεδιάδες ανάμεσα στο Σαν Κριστόμπαλ και στο Μπανί μέχρι τη βορειοδυτική χερσόνησο της Αϊτής, όπου αποκαλείται Μασίφ ντυ Νορ. Τα μεγαλύτερα υψόμετρα της οροσειράς μετά το Πίκο Ντουάρτε βρίσκονται στον ορεινό όγκο της Βάλε Νουέβο.
Δωδέκατη Νύχτα

Το Δωδέκατη Νύχτα ή Ό,τι θέλετε (αγγλικά: Twelfth Night, or What You Will) είναι κωμωδία του Ουίλλιαμ Σαίξπηρ, που πιστεύεται ότι έχει γραφτεί γύρω στα 1601-1602 ως μέρος της ψυχαγωγίας για το κλείσιμο της περιόδου των Χριστουγέννων. Το έργο επικεντρώνεται στα δίδυμα αδέρφια Βιόλα και Σεμπάστιαν, που χωρίζονται σε ένα ναυάγιο. Η Βιόλα (που είναι μεταμφιεσμένη ως Σεζάριο) είναι ερωτευμένη με τον Δούκα Ορσίνο, ο οποίος με τη σειρά του είναι ερωτευμένος με την Κόμισσα Ολίβια. Όταν συναντά τη Βιόλα, η Κόμισσα Όλιβια την ερωτεύεται θεωρώντας ότι είναι άντρας.
Τζάκλυν Σμιθ

Η Τζάκλυν Σμιθ (αγγλικά : Jaklyn Ellen Smith), (26 Οκτωβρίου 1945, Χιούστον) είναι μια Αμερικανίδα ηθοποιός και επιχειρηματίας.Είναι γνωστή για το ρόλο της ως Kέλι Γκάρετ στην τηλεοπτική σειρά Άγγελοι του Τσάρλυ (1976
-1981). Έχει επανάλαβει το ρόλο με μια σύντομη 
εμφάνιση
στην κινηματογραφική μεταφορά του Άγγελοι του Τσάρλυ, το 2003. 
Άλλες ταινίες της περιλαμβάνουν το Nightkill (1980) και το Déjà Vu
(1985).
Ξεκίνοντας
στη δεκαετία
του 1980, άρχισε την ανάπτυξη και την εμπορική προώθηση των εμπορικών σημάτων της με ένδυση και αρωμάτα.
Κυβερνήτης του Σβάλμπαρντ

Ο Κυβερνήτης του Σβάλμπαρντ () αντιπροσωπεύει τη νορβηγική κυβέρνηση στην άσκηση της κυριαρχίας της πάνω από τα νησιά του αρχιπελάγους Σβάλμπαρντ (Σπιτσβέργη).

Η θέση αναφέρεται στο Νορβηγικό Υπουργείο Δικαιοσύνης, αλλά διατηρεί όλα τα νορβηγικά συμφέροντα στην περιοχή, συμπεριλαμβανομένης της προστασίας του περιβάλλοντος, την επιβολή του νόμου, την αντιπροσώπευση, τη διαμεσολάβηση, και αστικά θέματα, όπως ο γάμος και το διαζύγιο. Ένα σημαντικό μέρος της θέσης είναι να διατηρήσει καλές σχέσεις με τη ρωσική κοινότητα στο Μπάρεντσμπουργκ.

Για το σκοπό αυτό, ο οργανισμός του κυβερνήτη αποτελείται από:

* ένα προσωπικό τμήμα με διερμηνείς ρωσικής γλώσσας και συμβούλους σε νομικά θέματα, τον τουρισμό κλπ.
* ένα τμήμα για την επιβολή του νόμου
* ένα τμήμα για την προστασία του περιβάλλοντος
* μια διοικητική ενότητα, συμπεριλαμβανομένης της αρχειοθέτησης, οικονομικής διαχείρισης και υποστήριξης

Το γραφείο του κυβερνήτη επίσης έχει στη διάθεση του διάφορα ελικόπτερα, σκούτερ χιονιού, ταχύπλοα και άλλο εξοπλισμό που απαιτείται για να ανταποκριθεί στις ευθύνες του. Το γραφείο του ετήσιου προϋπολογισμού καθορίζεται από το νορβηγικό κοινοβούλιο και ο προϋπολογισμός του είναι 60 εκατομμύρια νορβηγικές κορόνες, από τον οποίο το μεγαλύτερο μέρος χρησιμοποιείται για τη μεταφορά.
Άνθιμος Σίσκος

Ο Άνθιμος Σίσκος (1890 – 26 Απριλίου 1958) ήταν Έλληνας θεολόγος, τακτικός καθηγητής του Κανονικού Δικαίου και της Ποιμαντικής στο Πανεπιστήμιο Θεσσαλονίκης, που διετέλεσε Μητροπολίτης Νουβίας από το 1940 μέχρι τον θάνατό του.
Σαμπίτς

μικρογραφία|Σαμπίτς
Το Σαμπίτς ή σάμπιχ ( ) είναι παραδοσιακό εβραϊκό σάντουιτς Μιζράχι δημοφιλές κυρίως στο Ισραήλ, το οποίο αποτελείται από πίτα γεμιστή με τηγανητές μελιτζάνες και βραστά αυγά. Η τοπική Ισραηλινή κατανάλωση λέγεται ότι προήλθε από μια παράδοση μεταξύ των Ιρακινών Εβραίων, που το έτρωγαν στο Σάββατο το πρωί.
Άλαβα

Η Άλαβα (ονομασία στα ισπανικά Álava ['alaβa], ονομαστία στα βασκικά Araba, Άραμπα, προφορά [a'ɾaβa], επίσημα Araba/Álava) είναι ιστορική περιοχή και επαρχία της περιφέρειας της Χώρας των Βάσκων στη βόρεια Ισπανία. Πρωτεύουσά της και έδρα των κυβερνητικών θεσμών της περιφέρειας είναι η Βιτόρια-Γκαστέις. Αποτελεί την μεγαλύτερη από τις τρεις επαρχίες της περιφέρειας και αυτή με τον μικρότερο πληθυσμό, 326.574 κατοίκους το 2017. 

Χαρακτηρίζεται από μια μακροκεφαλία, δεδομένου ότι περίπου το 70% των κατοίκων της συγκεντρώνονται στο Γκαστέις με κωμοπόλεις όπως το Λάουδιο ή το Αμούριο να ξεπερνούν μετά βίας τις 10.000 κατοίκων. Περικλύει την κομητεία του Τρεβίνιο, εξκλάβιο της επαρχίας του Μπούργος.
Λίγκα Πρίμα Ινδονησίας

Η Λίγκα Πρίμα Ινδονησίας (ινδονησιακά: "Liga Prima Indonesia", αγγλικά: "Indonesian Premier League", IPL) αποτελούσε την κορυφαία κατηγορία στο σύστημα ποδοσφαιρικών πρωταθλημάτων Ινδονησίας από το 2011 έως το 2013. Διοργανώτρια αρχή του πρωταθλήματος ήταν η PT Liga Prima Indonesia Sportindo υπό την εποπτεία της Ποδοσφαιρικής Ομοσπονδίας Ινδονησίας (PSSI). Η IPL αντικατέστησε τη Λίγκα Σούπερ Ινδονησίας (ISL) ως η κορυφαία κατηγορία ποδοσφαίρου στην Ινδονησία.

Στο έκτακτο συνέδριο της PSSI στις 17 Μαρτίου 2013 αποφασίστηκε ότι το ενοποιημένο πρωτάθλημα θα ονομαζόταν Λίγκα Σούπερ Ινδονησίας με 22 ομάδες. Αποφασίστηκε η διάλυση της Λίγκα Πρίμα Ινδονησίας μετά την ολοκλήρωση της περιόδου 2013 συμπεριλαμβανομένων των πλέι-οφ, ενώ οι επτά καλύτερες ομάδες του πρωταθλήματος θα μετείχαν στο πρωτάθλημα της Λίγκα Σούπερ Ινδονησίας για την περίοδο 2014.
Φατούτ

μικρογραφία|Φατούτ τηγανισμένου ψωμιού και αυγών
Το Φατούτ () είναι ένας γενικός όρος για τα Υεμενικά πιάτα με βάση το τριμμένο ψωμί.
Ποδοσφαιρική Ομοσπονδία Μαλαισίας

Η Ποδοσφαιρική Ομοσπονδία Μαλαισίας (μαλαϊκά: "Persatuan Bola Sepak Malaysia", αγγλικά: "Football Association of Malaysia", FAM) είναι το ανώτατο διοικητικό όργανο όσον αφορά το άθλημα του ποδοσφαίρου στη Μαλαισία. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων της Μαλαισίας.

Τα επαγγελματικά πρωταθλήματα της χώρας διοργανόνωνται από την Football Malaysia LLP υπό την εποπτεία της Ποδοσφαιρικής Ομοσπονδίας Μαλαισίας.
Προβαλκανικοί Αγώνες Επιτραπέζιας Αντισφαίρισης 1963

Οι Προβαλκανικοί Αγώνες Επιτραπέζιας Αντισφαίρισης 1963 ήταν δοκιμαστική διοργάνωση του Βαλκανικού Πρωταθλήματος Επιτραπέζιας Αντισφαίρισης, που διοργανώθηκε από την Ελληνική Φίλαθλη Ομοσπονδία Επιτραπέζιας Αντισφαίρισης. Η διοργάνωση πραγματοποιήθηκε στο Κλειστό Γυμναστήριο του Παναθηναϊκού, στην Αθήνα από την Παρασκευή 11 έως και την Κυριακή 13 Οκτωβρίου του 1963. Η επίσημη καθιέρωση των αγώνων ξεκίνησε το επόμενο έτος 1964 στην Αθήνα.<ref name=11/10/1963>Εφημερίδα Ελευθερία, 11/10/1963, σ. 4 "efimeris.nlg.gr", Ανακτήθηκε 22 Ιουλίου 2018</ref><ref name=12/10/1963>Εφημερίδα Ελευθερία, 12/10/1963, σ. 4 "efimeris.nlg.gr", Ανακτήθηκε 22 Ιουλίου 2018</ref><ref name=15/10/1963>Εφημερίδα Ελευθερία, 15/10/1963, σ. 4 "efimeris.nlg.gr", Ανακτήθηκε 22 Ιουλίου 2018</ref>

Στο πρωτάθλημα διεξήχθησαν τα αγωνίσματα μονό ανδρών, μονό γυναικών, διπλό ανδρών, διπλό γυναικών, ομαδικό ανδρών, ομαδικό γυναικών και διπλό μικτό και έλαβαν μέρος άνδρες και γυναίκες αθλητές από τις χώρες Βουλγαρία, Γιουγκοσλαβία, Ελλάδα και Ρουμανία.

Πρωταθλήτρια χώρα αναδείχθηκε η Ρουμανία κατακτώντας 4 χρυσά, 5 ασημένια και 4 χάλκινα μετάλλια. Την δεύτερη θέση κατέλαβε η Γιουγκοσλαβία με 3 χρυσά, 1 ασημένιο και 4 χάλκινα μετάλλια και την τρίτη η Βουλγαρία με 1 ασημένιο και 1 χάλκινο μετάλλιο.
Οι αγώνες πραγματοποιήθηκαν με πρωτοβουλία της Ελληνικής Ομοσπονδίας σε συνεργασία με την ομοσπονδία της Βουλγαρίας, της Ρουμανίας, της Τουρκίας και της Γιουγκοσλαβίας κατά τη διάρκεια του πρώτου Βαλκανικού Συνεδρίου που διοργανώθηκε στην Αθήνα στις 13 με 14 Ιουλίου του 1963.
Βόιτσλαβα Φεοντόρα του Μεκλεμβούργου

Η Δούκισσα Βόιτσλαβα Φεοντόρα του Μεκλεμβούργου ("Woizlawa Feodora, Herzogin von Mecklenburg", 17 Δεκεμβρίου 1918 - 3 Ιουνίου 2019) ήταν η κόρη του Αδόλφου Φρειδερίκου, Δούκα του Μεκλεμβούργου-Σβερίν.
Χαουαΐτζ

Χαουαγίτζ για πώληση στο [[Τελ Αβίβ]] του Ισραήλ
Το Χαουαΐτζ (, ), επίσης γράφεται ως Χαουαγιέτζ ή Χαουαγίτζ, είναι το όνομα που δίνεται σε μια ποικιλία Υεμενικών μειγμάτων μπαχαρικών που χρησιμοποιούνται κυρίως για σούπες και καφέ. Το Χαουαΐτζ χρησιμοποιείται εκτενώς από τους Υεμενίτες Εβραίους στο Ισραήλ και η χρήση του έχει εξαπλωθεί ευρύτερα στην Ισραηλινή κουζίνα, ως αποτέλεσμα.

Το βασικό μείγμα για τη σούπα επίσης, χρησιμοποιείται σε μαγειρευτά, πιάτα με , ρύζι και λαχανικά, και ακόμη και για . Αποτελείται από κύμινο, μαύρο πιπέρι, κουρκουμά και κάρδαμο. Οι πιο περίτεχνες εκδόσεις μπορεί να περιλαμβάνουν γαρύφαλλο, κύμινο, μοσχοκάρυδο, σαφράν, κόλιανδρο, τριγωνέλλα η ελληνική και το ξερά κρεμμύδια. Η έκδοση του Άντεν αποτελείται από κύμινο, μαύρο πιπέρι, κάρδαμο και κόλιανδρο.

Το μείγμα για καφέ παρασκευάζεται από γλυκάνισο, σπόρους μάραθου, πιπερόριζα και κάρδαμο. Αν και χρησιμοποιείται κυρίως στην παρασκευή καφέ, επίσης χρησιμοποιείται σε γλυκά, κέικ και αργομαγειρεμένα πιάτα με βάση το κρέας. Στο Άντεν, το μείγμα γίνεται με πιπερόριζα, κάρδαμο, γαρίφαλο και κανέλα για το μαύρο καφέ, και όταν χρησιμοποιείται για τα τσάι αποκλείει τη πιπερόριζα.
Στσίμπορ

Ο Στσίμπορ, πολων. Czcibor (απεβ. μετά το 972) από τον Οίκο των Πιαστ ήταν πρίγκιπας των Πολωνών, νεότερος αδελφός τού Μιέσκο Α΄ δούκα της Πολωνίας.
Ανοιχτό θέατρο Άνδρου

Το Ανοιχτό θέατρο Άνδρου είναι ένα υπαίθριο θέατρο που βρίσκεται στην Χώρα της Άνδρου και φιλοξενεί καλλιτεχνικές εκδηλώσεις κατά τη διάρκεια του καλοκαιριού.

Το θέατρο, χωρητικότητας 900 θέσεων, χτίστηκε το 2015 σε οικόπεδο που παραχωρήθηκε από το δήμου Άνδρου. Αποτελεί δωρεά του Ανδριώτη εφοπλιστή Αλκιβιάδη Τάττου και σχεδιάστηκε από τους αρχιτέκτονες Κυριακή Κονδυλάτου και Κωνσταντίνο Λούκο. Στο χώρο του θέατρου φιλοξενείται κάθε χρόνο το Φεστιβάλ Άνδρου, το οποίο διευθύνεται από τον σκηνοθέτη Παντελή Βούλγαρη.
Κατηγορία:Άνδρος
Σαλάτα Ρουμπιγιάν

μικρογραφία|Σαλάτα Ρουμπιγιάν
Η σαλάτα Ρουμπιγιάν () ή σαλάτα τζαμπαρίι (αραβικά: سلطة الجمبري, σημαίνει σαλάτα γαρίδας) είναι αραβική σαλάτα. Παρασκευάζεται κυρίως με γαρίδες, ντομάτα, μαγιονέζα, φύλλα μαρουλιού, κέτσαπ, καυτή σάλτσα, μουστάρδα, χυμό λεμονιού και αλάτι.
Ğ

Το Ğ (G βραχύ) είναι λατινικό γράμμα που βρίσκεται στο τουρκικό και αζερικό αλφάβητα, καθώς και το λατινικό αλφάβητο της Λαζικής γλώσσας, των ταταρικών της Κριμαίας και στα ταταρικά. Παραδοσιακά εκπροσωπεί τα ηχούμενα υπερωικά τριβόμενα που προφέρονται ή (στα ταταρικά) τα ηχούμενα σταφυλικά τριβόμενα που προφέρεονται σε όλες τις γλώσσες. Ωστόσο, στα τουρκικά, το φώνημα έχει μειωθεί σε ένα σιωπηλό γράμμα, που χρησιμεύει ως μακροποιητής φωνήεντων.
Μπέζπρυμ

Ο Μπέζπρυμ, πολων. Bezprym (π. 986 - 1032) από τον Οίκο των Πιαστ ήταν δούκας της Πολωνίας (1031-32).
Έλληνες στο Αζερμπαϊτζάν

Ιστορικά, οι Έλληνες στο Αζερμπαϊτζάν δεν έχουν σχηματίσει μια μεγάλη κοινότητα σε σύγκριση με εκείνους στη γειτονική Γεωργία και την Αρμενία. Αποτελείται κυρίως από Πόντιους πρόσφυγες από την Οθωμανική Αυτοκρατορία.
Ντύτρυκ

Ο Ντύτρυκ (Τεοντέρικ), πολων. Dytryk (μετά το 992 - μετά το 1032) από τον Οίκο των Πιαστ ήταν πρίγκιπας των Πολωνών.
Χάντσα

Το Χάντσα ή Χάντζα (漢字, ) είναι η κορεατική ονομασία για τους κινεζικούς χαρακτήρες (κινεζικά: 漢字, πινγίν: "hànzì"). Πιο συγκεκριμένα, αναφέρεται στους κινεζικούς χαρακτήρες που πάρθηκαν ως δάνειο από τα κινεζικά και ενσωματώθηκαν στην κορεατική γλώσσα με κορεατική προφορά. Το "Χάντσα-μαλ" ή το "Χάντσα-ω" (το τελευταίο χρησιμοποιείται περισσότερο) αναφέρεται σε λέξεις που μπορούν να γραφτούν με το Χάντσα και το "χάνμουν" (한문, 漢文) αναφέρεται στην κλασική κινεζική γραφή, αν και το "Χάντσα" χρησιμοποιείται μερικές φορές για να συμπεριλάβει αυτές τις άλλες έννοιες. Επειδή το Χάντσα δεν υποβλήθηκε ποτέ σε σημαντικές μεταρρυθμίσεις, είναι σχεδόν εξ ολοκλήρου πανομοιότυπο με τους παραδοσιακούς κινέζικους και "κιουτζιτάι" χαρακτήρες, αν και οι κανόνες για ορισμένους χαρακτήρες είναι ελαφρώς διαφορετικοί. Για παράδειγμα, οι χαρακτήρες 教 και 研 είναι γραμμένοι ως 敎 και 硏. Μόνο ένας μικρός αριθμός χαρακτήρων Χάντσα είναι τροποποιημένοι ή μοναδικοί για τα κορεατικά. Αντίθετα, πολλοί από τους κινεζικούς χαρακτήρες που χρησιμοποιούνται σήμερα στην Ιαπωνία και στην ηπειρωτική Κίνα έχουν απλοποιηθεί και περιέχουν λιγότερους κανόνες από τους αντίστοιχους χαρακτήρες Χάντσα.
Βιτόρια Μπελβεντέρε

Η Βιτόρια Μπελβεντέρε (ιταλικά: Vittoria Belvedere), (Καλαβρία, 17 Ιανουαρίου 1972, είναι Ιταλίδα ηθοποιός και πρώην μοντέλο.
Μογγολική Ποδοσφαιρική Ομοσπονδία

Η Μογγολική Ποδοσφαιρική Ομοσπονδία (μογγολικά: Монголын Хөлбөмбөгийн Холбоо, МХБХ) είναι το ανώτατο διοικητικό όργανο όσον αφορά το άθλημα του ποδοσφαίρου στη Μογγολία. Η έδρα της βρίσκεται στο Ουλάν Μπατόρ και είναι υπεύθυνη για τη διεξαγωγή των ποδοσφαιρικών διοργανώσεων της χώρας, του πρωταθλήματος και του κυπέλλου, όπως και για την οργάνωση και λειτουργία των εθνικών ομάδων ανδρών, γυναικών και νέων της Μογγολίας.
Hellas Sat 3

Ο Inmarsat S/Hellas Sat 3 είναι δορυφόρος που ανήκει στην Hellas Sat. Εκτοξεύτηκε (σε ένα πύραυλο Ariane 5) στις 28 Ιουνίου 2017, στις 21:15 UTC (00:15 ώρα Ελλάδος) στο για να αντικαταστήσει τον δορυφόρο Hellas Sat 2. Ο δορυφόρος βρίσκεται σε τροχιακή θέση στον 39ο ανατολικό μεσημβρινό.

Το δορυφορικό ωφέλιμο φορτίο της ζώνης S θα χρησιμοποιηθεί από την Inmarsat ως στοιχείο του Ευρωπαϊκού Δικτύου Αερομεταφορών, ενός ολοκληρωμένου δορυφορικού και επίγειου δικτύου για την παροχή τηλεπικοινωνιακών υπηρεσιών για τους επιβάτες των αεροσκαφών στην επικράτεια όλων των χωρών της Ευρωπαϊκής Ένωσης, συμπεριλαμβανομένης της Νορβηγίας και της Ελβετίας. Ο εξοπλισμός του Hellas-Sat, θα περιέχει 44 αναμεταδότες ζώνης Ku και ένα αναμεταδότη ζώνης Ka που θα παρέχει άμεσες υπηρεσίες δορυφορικής ραδιοτηλεοπτικής μετάδοσης και επικοινωνίας για την Ευρώπη, τη Μέση Ανατολή και την Αφρική.
Μοφλέττα

μικρογραφία|Ένα πιάτο μοφλέττας
Η Μοφλέττα (επίσης Μουφλέτα, Μοφλέτα, κλπ.) είναι μια Σεφαραδιτική-Εβραϊκή τηγανίτα που παραδοσιακά καταναλώνεται κατά τη διάρκεια της γιορτής Μιμούνα, η ημέρα μετά το Πάσχα.

Η Μοφλέττα είναι μια λεπτή κρέπα που παρασκευάζεται από νερό, αλεύρι και λάδι. Η ζύμη ξεδιπλώνεται λεπτά και μαγειρεύεται σε ένα λαδωμένο τηγάνι μέχρι να πάρει ένα  κίτρινο-καφέ χρώμα. Συνήθως τρώγεται ζεστή, αλειμμένη με βούτυρο, μέλι, σιρόπι, μαρμελάδα, καρύδια, φιστίκια ή ξηρούς καρπούς.

Η αργία Μιμούνα, που εισήχθη στο Ισραήλ από τις Εβραϊκές κοινότητες της Βόρειας Αφρικής, και κυρίως από αυτή στο Μαρόκο, γιορτάζεται αμέσως μετά το Πάσχα. Το βράδυ, στήνεται μια γιορτή φρούτων, γλυκισμάτων και αρτοσκευασμάτων για τους γείτονες και επισκέπτες, και η μοφλέττα είναι ένα από τα παραδοσιακά πιάτα που σερβίρονται.
Hellas Sat 4

Ο Hellas Sat 4 ή Saudigeosat1 είναι δορυφόρος επικοινωνιών της ελληνικής εταιρείας δορυφορικών επικοινωνιών Hellas Sat που ανήκει στην Arabsat κατά 99%. Κατασκευάστηκε από την Lockheed Martin και εκτοξεύτηκε στις 05/02/2019 από το Κουρού της Γαλλικής Γουιάνα. Ο δορυφόρος θα παρέχει τις υπηρεσίες του από την τροχιακή θέση της Ελλάδας και της Κύπρου, 39 μοίρες ανατολικά. Είναι σχεδιασμένος έτσι ώστε να παρέχει τηλεπικοινωνιακές δυνατότητες, όπως τηλεόραση, διαδίκτυο, τηλεφωνία και ασφαλείς στρατιωτικές επικοινωνίες σε πελάτες στη Μέση Ανατολή, την Αφρική και την Ευρώπη.
Πρωτάθλημα ποδοσφαίρου Μογγολίας

Το Πρωτάθλημα ποδοσφαίρου Μογγολίας (μογγολικά: Монголын Үндэсний Дээд Лиг) αποτελεί την κορυφαία κατηγορία στο σύστημα ποδοσφαιρικών πρωταθλημάτων Μογγολίας. Υπεύθυνη για τη διεξαγωγή του πρωταθλήματος είναι η Μογγολική Ποδοσφαιρική Ομοσπονδία. Οι κορυφαίες ομάδες έχουν την ευκαιρία να μετέχουν στο ΑΦΚ Καπ, ενώ οι τελευταίες υποβιβάζονται στην Α΄ Κατηγορία της Μογγολίας.
Σαλάτα Χουμούς

μικρογραφία|Ένα πιάτο σαλάτας Χουμούς
Η Σαλάτα Χουμούς () είναι Αραβική σαλάτα. Συνήθως αποτελείται από ξηρό ρεβίθι, σόδα με ανθρακικό, χυμό λεμονιού, σκόρδο, ταχίνι, αλάτι, ελαιόλαδο και κύμινο. Είναι μεταξύ των δημοφιλέστερων σαλατών που καταναλώνονται στον Αραβικό κόσμο.
Ποδοσφαιρική Ομοσπονδία Ηνωμένων Αραβικών Εμιράτων

Η Ποδοσφαιρική Ομοσπονδία Ηνωμένων Αραβικών Εμιράτων (αραβικά: الاتحاد الاماراتي لكرة القدم‎, αγγλικά: "United Arab Emirates Football Association", UAEFA) είναι το όργανο διοίκησης του ποδοσφαίρου στα Ηνωμένα Αραβικά Εμιράτα. Εδρεύει στο Ντουμπάι και είναι μέλος της AFC. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων των Ηνωμένων Αραβικών Εμιράτων.

Τα επαγγελματικά πρωταθλήματα της χώρας διοργανόνωνται από την Pro League Committee υπό την εποπτεία της Ποδοσφαιρικής Ομοσπονδίας Ηνωμένων Αραβικών Εμιράτων.
Μνημείο των Μαρτύρων του Τσανάκκαλε

thumb|right|285px|Το Μνημείο των Μαρτύρων του Τσανάκκαλε
Το Μνημείο των Μαρτύρων του Τσανάκκαλε (τουρκ. "Çanakkale Şehitleri Anıtı") είναι ένα πολεμικό μνημείο στη μνήμη των νεκρών, αλλά και των κάθε είδους προσωπικών θυσιών των περίπου 253.000 Τούρκων στρατιωτών που έλαβαν μέρος στη Μάχη της Καλλίπολης, από τον Απρίλιο του 1915 ως τον Δεκέμβριο του 1915, κατά τον Α΄ Παγκόσμιο Πόλεμο. Βρίσκεται μέσα στο «Εθνικό Ιστορικό Πάρκο της Χερσονήσου της Καλλίπολης», στο νότιο άκρο της Χερσονήσου, στην Επαρχία Τσανάκκαλε της Τουρκίας.
Τζέιμς Κάαν

Ο Τζέιμς Κάαν (James Edmund Caan) είναι Αμερικανός ηθοποιός του κινηματογράφου και της τηλεόρασης και γνώστης πολεμικών τεχνών. 
Γεννημένος στην εργατική συνοικία του Μπρονξ της Νέας Υόρκης των ΗΠΑ στις 26 Μαρτίου του 1940, ο Τζέιμς ήταν παιδί δύο Εβραίων μεταναστών από τη Γερμανία. Η οικογένεια του έμπορου κρέατος Arthur Caan και της Sophie Falkenstain-Caan απέκτησε τρία παιδιά. Ο Τζέιμς μεγάλωσε στο Κουίνς και σπούδασε στο Πανεπιστήμιο του Μίτσιγκαν. Ακολούθως γράφτηκε στο Πανεπιστήμιο Χόφστρα, έχοντας εκεί συμφοιτητές το σκηνοθέτη Φράνσις Φορντ Κόπολα και την ηθοποιό και τραγουδίστρια Lainie Kazan, αλλά δεν θέλησε να αποφοιτήσει, καθώς στράφηκε από νωρίς στην υποκριτική. Κατά τη διάρκεια των σπουδών του στο Hofstra πέρασε από συνέντευξη, κρίθηκε κατάλληλος και έγινε δεκτός στη Σχολή Θεάτρου «Neighborhood Playhouse» της Νέας Υόρκης.
Χένρι Πέρσι, 3ος κόμης του Νορθάμπερλαντ

Ο Χένρι Πέρσι, 3ος κόμης του Νορθάμπερλαντ (25 Ιουλίου 1421 - 29 Μαρτίου 1461) Άγγλος ευγενής και 3ος Κόμης του Νορθάμπερλαντ (1455 - 1461) ήταν μεγαλύτερος γιος του Χένρι Πέρσι, 2ου Κόμη του Νορθάμπερλαντ και της Ελεονώρας Νέβιλ δεύτερης κόρης του Ραλφ Νέβιλ, 1ου κόμη του Γουέστμορλαντ και της δεύτερης συζύγου του Ιωάννας Μπωφόρ.
Η κομητεία του Νορθάμπερλαντ ήταν η κορυφαία φεουδαρχική ηγεμονία στην βόρεια Αγγλία, με τον γάμο του έγινε και κόμης του Πόινινγκς, ο τίτλος τον έφερε σε σύγκρουση με την Οικογένεια Πόινινγκς και με τους γειτονικούς ευγενείς. Η σύζυγος του Ελεονώρα Πόινινγκς έζησε και μετά τον ίδιο, απέκτησαν τέσσερα παιδιά. Την περίοδο του Πολέμου των Ρόδων ήταν οπαδός του Οίκου του Λάνκαστερ και είχε πολλά κέρδη από τον πατέρα του που σκοτώθηκε τα πρώτα χρόνια, δεν μπόρεσε να τα απολαύσει επειδή σκοτώθηκε και ο ίδιος στην "μάχη του Τάουτον" (1461).
Χένρι Πέρσι, 4ος κόμης του Νορθάμπερλαντ

Ο Χένρι Πέρσι, 4ος κόμης του Νορθάμπερλαντ (1449 - 28 Απριλίου 1489) Άγγλος αριστοκράτης την περίοδο του Πολέμου των Ρόδων και 4ος Κόμης του Νορθάμπερλαντ (1470 - 1489) ήταν μεγαλύτερος γιος του Χένρι Πέρσι, 3ου κόμη του Νορθάμπερλαντ και της Ελεονώρας Πόινινγκς της κόρης του Σερ Ριχάρδου Πόινινγκς (πέθανε στις 10 Ιουνίου 1429). Μετά την απώλεια των τίτλων και των εδαφών του πατέρα του που πολέμησε εναντίον του Οίκου της Υόρκης κέρδισε αργότερα ξανά τα αξιώματα του. Είχε μεγάλη συμμετοχή στην Μάχη του Μπόσγουορθ διοικώντας ένα μεγάλο τμήμα του στρατού του Ριχάρδου Γ΄, στην μάχη σκοτώθηκε ο βασιλιάς με αποτέλεσμα να καταρρεύσει ο Οίκος της Υόρκης και η δυναστεία των Πλανταγενετών. Ο Χένρι Πέρσι φυλακίστηκε για σύντομο χρόνο από τον Ερρίκο Ζ΄ της Αγγλίας αλλά αργότερα επανήλθε στα αξιώματα του, σε λίγα χρόνια σκοτώθηκε στην Γιορκ σε εξέγερση των κατοίκων εναντίον της ψηλής φορολογίας του Ερρίκου Ζ΄.

Τα πρώτα ξαδέλφια του πατέρα του ήταν : Εδουάρδος Δ΄ της Αγγλίας, Μαργαρίτα της Υόρκης, Γεώργιος Πλανταγενέτης, 1ος δούκας του Κλάρενς και ο Ριχάρδος Γ΄ της Αγγλίας. Τα δεύτερα ξαδέλφια του τέταρτου κόμη ήταν : Ελισάβετ της Υόρκης, Εδουάρδος Ε΄ της Αγγλίας, Ριχάρδος του Σρούσμπερυ, δούκας της Υόρκης, Μαργαρίτα Πολ, 8η κόμισσα του Σόλσμπερι, Εδουάρδος Πλανταγενέτης, 17ος κόμης του Γουόρικ, και ο Εδουάρδος του Μίντλεχαμ.
Σάμιουελ Πίρποντ Λάνγκλεϊ

Ο Σάμιουελ Πίρποντ Λάνγκλεϊ (, 22 Αυγούστου 1834 – 27 Φεβρουαρίου 1906) ήταν Αμερικανός αστρονόμος, φυσικός, εφευρέτης του βολόμετρου και πρωτοπόρος της αεροπορίας.
Τσετσενο-Ινγκουσετική Αυτόνομη Σοβιετική Σοσιαλιστική Δημοκρατία

Η Τσετσενο-Ινγκουσετική Αυτόνομη Σοβιετική Σοσιαλιστική Δημοκρατία, ή Τσετσενο-Ινγκουσετική ΑΣΣΔ ήταν μια αυτόνομη δημοκρατία εντός της Ρωσικής ΣΟΣΔ. Η πρωτεύουσα ήταν το Γκρόζνι.

Στην απογραφή του 1979, η έκταση ήταν 19.300 τ.χλμ. και είχε πληθυσμό 1.155.805 (απογραφή 1979). Οι 611.405 ήταν Τσετσένοι, οι 134.744 ήταν Ινγκουσέτιοι, ενώ οι υπόλοιποι ήταν Ρώσοι και άλλες εθνοτικές ομάδες.
Χακάσσιοι

μικρογραφία|Μια ομάδα Χακασσίων στο ΜινουσίνσκΟι Χακάσσιοι ή Χακάς (Χακασσικά: , ) είναι Τουρκικό φύλο, που ζει στη Ρωσία, στη δημοκρατία της Χακασίας, στη νότια Σιβηρία. Μιλούν τη γλώσσα Χακάς.

Η προέλευση των Χακάσσιων αμφισβητείται. Μερικοί μελετητές τους θεωρούν ως απόγονοι των Κιργίζιων του Γιενισέι, ενώ άλλοι πιστεύουν ότι κατ'εντολή του μεσαιωνικού Μογγόλου Χάνου, οι Κιργίζιοι του Γιενισέι μετανάστευσαν στην Κεντρική Ασία. Πιστεύεται ότι οι Χακάσσιοι και οι Κιργίζιοι Φουγιού είναι πιο κοντά στους αρχαίους Κιργίζιους του Γιενισέι, που είναι και οι δύο Σιβηρικοί Τουρκικοί λαοί (Βορειοανατολικοί Τουρκικοί λαοί), και όχι με τους Κιργίζιους της σύγχρονης Κιργιζίας, που είναι Τούρκοι Κιπτσάκ (Βορειοδυτικοί Τουρκικοί λαοί).
Μεγάλη Δούκισσα Όλγα Αλεξάνδροβνα της Ρωσίας

Η Μεγάλη Δούκισσα Όλγα Αλεξάνδροβνα της Ρωσίας (Ρωσικά: Ольга Александровна, 13 Ιουνίου [π.η. 1 Ιουνίου] 1882 - 24 Νοεμβρίου 1960) ήταν το νεώτερο παιδί του αυτοκράτορα Αλέξανδρου Γ΄ της Ρωσίας και η νεώτερη αδελφή του αυτοκράτορα Νικολάου Β΄.
Μεγάλωσε στο Παλάτι Γκατσίνα έξω από την Αγία Πετρούπολη. Η σχέση της Όλγας με τη μητέρα της, αυτοκράτειρα Μαρία, ήταν δύσκολη από την παιδική ηλικία. Αντίθετα, αυτή και ο πατέρας της ήταν κοντά. Πέθανε όταν η Όλγα ήταν 12 ετών και ο αδελφός της Νικόλαος έγινε αυτοκράτορας.

Το 1901, στα 19, παντρεύτηκε τον Πέτρο Αλεξάνδροβιτς του Όλντενμπουργκ, ο οποίος θεωρήθηκε ιδιωτικά από την οικογένεια και τους φίλους του ως ομοφυλόφιλος. Ο 15ετής γάμος τους παρέμεινε άτεκνος και ο Πέτρος αρνήθηκε αρχικά το αίτημα της Ολγας για διαζύγιο. Το ζευγάρι έζησε ξεχωριστές ζωές και ο γάμος τους τελικά ακυρώθηκε από τον αυτοκράτορα τον Οκτώβριο του 1916. Τον επόμενο μήνα η Όλγα παντρεύτηκε τον αξιωματικό του ιππικού Νικολάι Κουλικόβσκι, τον οποίο είχε ερωτευτεί αρκετά χρόνια πριν. Κατά τη διάρκεια του Πρώτου Παγκοσμίου Πολέμου, η Μεγάλη Δούκισσα υπηρέτησε ως στρατιωτική νοσοκόμα στο μέτωπο και της απονεμήθηκε μετάλλιο. Κατά την πτώση των Ρομανώφ στη Ρωσική επανάσταση του 1917, έφυγε με τον σύζυγό της και τα παιδιά της στην Κριμαία, όπου ζούσαν υπό την απειλή δολοφονίας. Ο αδελφός της Νικόλαος και η οικογένειά του εκτελέστηκαν από επαναστάτες.

Η Όλγα έφυγε από την επαναστατική Ρωσία με το δεύτερο σύζυγό της και τους δύο γιους τους το Φεβρουάριο του 1920. Συναντήθηκε με τη μητέρα της, την Επίτιμη Αυτοκράτειρα, στη Δανία. Στην εξορία, η Όλγα ενήργησε ως σύντροφος και γραμματέας της μητέρας της και συχνά αναζητήθηκε από απατεώνες που ισχυρίστηκαν ότι είναι νεκροί συγγενείς της. Συναντήθηκε με την Άννα Άντερσον, που ισχυρίστηκε ότι ήταν η ανιψιά της, Αναστασία, στο Βερολίνο το 1925. Μετά το θάνατο της μητέρας το 1928, η Όλγα και ο σύζυγός της αγόρασαν ένα αγρόκτημα γαλακτοπαραγωγής στο Ballerup, κοντά στην Κοπεγχάγη. Έζησαν μια απλή ζωή: μεγαλώνοντας τους δύο γιους τους, δουλεύοντας στο αγρόκτημα και ασχολούνταν με τη ζωγραφική. Κατά τη διάρκεια της ζωής της, ζωγράφισε πάνω από 2.000 έργα τέχνης, τα οποία παρείχαν επιπλέον εισόδημα τόσο για την οικογένειά της όσο και για φιλανθρωπικά έργα.

Το 1948, αισθανόμενη απειλή από το καθεστώς του Ιωσήφ Στάλιν, η Όλγα και η οικογένειά της μεταφέρθηκαν σε αγρόκτημα στο Οντάριο του Καναδά. Αργότερα, η Όλγα και ο σύζυγός της μετακόμισαν σε ένα σπίτι αποικιακού τύπου κοντά στο Cooksville του Οντάριο. Ο συνταγματάρχης Κουλικόβσκι πέθανε εκεί το 1958. Δύο χρόνια αργότερα, καθώς η υγεία της επιδεινώθηκε, η Όλγα μετακόμισε με φίλους σε ένα μικρό διαμέρισμα στο Ανατολικό Τορόντο. Πέθανε σε ηλικία 78 ετών, επτά μήνες μετά την μεγαλύτερη αδελφή της, Ξένια. Κατά το τέλος της ζωής της και μετά τον θάνατό της, η Όλγα χαρακτηρίστηκε ευρέως ως η τελευταία Μεγάλη Δούκισσα της Αυτοκρατορικής Ρωσίας.
Στράτσκβας

Ο Στράτσκβας (τσεχ.: "Strachkvas", 28 Σεπτεμβρίου 929/935 - 1006) ήταν κληρικός με το όνομα Κριστιάν που έγινε επίσκοπος της Πράγας, όμως απεβίωσε κατά την χειροτονία. Προερχόταν από τον Οίκο των Πρεμυσλιδών.